XXII 



Endnu bør omtales de enkelte Uregelmæssigheder, som 

 finde Sted i det linnéiske System , og som stundom forvirre 

 Begynderne. Hertil høre især de Tilfælde , da en Plante har 

 Blomster med et forskjelligt Antal Støvdragere, endog paa 

 samme Individ, f. Ex. Chrysosplenium, Adoxa, Polygonum o. fl,; 

 disse henføres da til den Classe, hvortil de ifølge Fleertallet af 

 deres Blomster henhøre. Fremdeles kan en Slægt indeholde flere 

 Arter, hvoraf nogle efter den kunstige Inddeling henhøre til 

 en, andre til en anden Classe. Denne Uregelmæssighed er søgt 

 afhjulpen derved, at Slægten er heskreven i den Classe, hvortil 

 dens fleste Arter henhøre; men enhver af de afvigende Arter 

 er nævnt i den Classe og Orden, hvorhen man ifølge dens 

 Befrugtningsdeles Antal eller andre Forhold maatte sætte den, 

 og naar man altsaa i Slægtsoversigten foran en Classe finder 

 enkelte Arter nævnte særskilt uden Beskrivelse, maa man 

 eftersee , om Kjendetegnene paa den Slægt, hvortil de høre, 

 og hvis Plads i Systemet ved hver især er angivet, muligviis 

 passe paa den Plante, man søger; f. Ex. i 22de Classe 6te 

 Orden anføres Rumex Acetosa og Acetosella, som ere Tvebo- 

 Planter, medens de øvrige Arter af Slægten Rumex henhøre 

 til 6te Classe 3die Orden. 



For at erhverve sig nogen Øvelse i at bestemme Plantens 

 Plads i det naturlige System bør man ikke forsømme at be- 

 nytte den Oversigt over de danske naturlige Familier, som 

 findes foran i Bogen S. LII. Til Lettelse ved det hermed for- 

 bundne Arbeide er der i Slægtsoversigten foran hver Classe 

 angivet den Familie, hvortil enhver Slægt hører, og ved at 

 gjennemgaae de Familiers Kjendetegn, hvortil de undersøgte 

 Slægter henhøre , vil man efterhaanden erhverve sig en fore- 

 løbig Kundskab om de vigtigste af disse. 



